จุรินทร์ ย้ำ ไร้สัญญาณปรับ ครม. -คุณหญิงกัลยา มั่นใจ อยู่ที่เดิม
ปชป.มั่นใจปรับครม. ไม่สะเทือนพรรค จุรินทร์ ย้ำ ไร้สัญญาณปรับ ครม.จากนายกฯ ขณะ คุณหญิงกัลยา มั่นใจ อยู่ที่เดิม ด้าน ถาวร-จุติ ประสานเสียง ปชป.ไม่ปรับ ในงาน รมต.ปชป.เลี้ยง ส.ส.- อดีต ส.ส.นัด ที่ 2วันที่ 22 ก.ค. ผู้สื่อข่าวรายงานว่า เมื่อวานนี้ (21 ก.ค.) พรรคประชาธิปัตย์ จัดงาน รวมใจเป็นหนึ่งเดียว กลมเกลียวเป็นประชาธิปัตย์ ครั้งที่ 2 ขึ้นที่ หอประชุมรักตะกนิษฐ โดยเชิญ อดีตหัวหน้าพรรค/ กรรมการบริหารพรรค/ ส.ส. และอดีต ส.ส.ของพรรค และอดีตผู้สมัคร ส.ส.เข้าร่วม เพื่อกระชับความสัมพันธ์ โดยในครั้งนี้มี คุณหญิงกัลยา โสภณพนิช รมช. ศึกษาฯ เป็นเจ้าภาพ หลังจากที่ครั้งแรก นายถาวร เสนเนียม รมช. คมนาคม เป็นเจ้าภาพ ทั้งนี้ เป็นที่น่าสังเกตว่า งานจัดเลี้ยงครั้งนี้ ไม่มีกลุ่ม ส.ส.หญิง กลุ่ม กปปส. ที่ก่อนหน้านี้มีข่าวสนับสนุน น.ส.จิตภัสร์ กฤดากร ส.ส.บัญชีรายชื่อ นั่งรัฐมนตรี ไม่ได้มาร่วมงานในวันนี้ บรรยากาศค่อนข้างกร่อยเมื่อเทียบกับงานเลี้ยงครั้งแรกโดยนายจุรินทร์ ลักษณวิศิษฏ์ รองนายกรัฐมนตรีและรมว.พาณิชย์ ในฐานะหัวหน้าพรรคประชาธิปัตย์ กล่าวว่าในการประชุมคณะรัฐมนตรีวันนี้ ไม่มีการพูดคุยเรื่องการปรับคณะรัฐมนตรี คุยแต่เรื่องงานเท่านั้น พร้อมยืนยันไม่มีสัญญาณจากนายกรัฐมนตรีให้ปรับ ครม. ในส่วนของพรรคประชาธิปัตย์ และเมื่อไม่มีสัญญาณ จึงไม่มีการส่งรายชื่อใดๆ ให้นายกรัฐมนตรีพิจารณา ยังคงเป็นชื่อในโควตาพรรค 7 ตำแหน่ง โดยพรรคยังยึดคำสัญญาเดิมในการร่วมรัฐบาล เมื่อถามว่า ล่าสุดพรรคพลังประชารัฐต้องการเปลี่ยนกระทรวง จะกระทบพรรคประชาธิปัตย์หรือไม่ นายจุรินทร์ กล่าวว่า ไม่ทราบ เพราะนายกรัฐมนตรีไม่ได้บอกอะไร เป็นเรื่องภายในพรรคพลังประชารัฐด้านคุณหญิงกัลยา โสภณพนิช รมช.ศึกษา กล่าวว่า งานวันนี้เป็นการเชิญทุกคนที่เป็นครอบครัวประชาธิปัตย์มาร่วม และจะมีการจัดงานไปเรื่อยๆ ส่วนกระแสการปรับคณะรัฐมนตรีในส่วนของพรรคประชาธิปัตย์ ว่า ขณะนี้ยังไม่มีสัญญาณใดๆ จากหัวหน้าพรรค และยังไม่มีอะไรเปลี่ยนแปลง และส่วนตัวมั่นใจว่าโควตาพรรคประชาธิปัตย์ยังอยู่เท่าเดิม ส่วนที่มีข่าวออกมาก่อนหน้านี้ว่า ตนมีกระแสว่าอาจจะถูกปรับออกตำแหน่งนั้น ยืนยันยังอยู่เหมือนเดิมขณะที่นายถาวร เสนเนียม รมช.คมนาคม กล่าวด้วยว่า ยังไม่ทราบว่ารายชื่อเสร็จเรียบร้อยหมดแล้วตามที่นายกรัฐมนตรีระบุ แต่ของพรรคยังไม่มีกระแสอะไรที่ทำให้รับทราบว่ามีการเปลี่ยนแปลง ส่วนนายจุติ ไกรฤกษ์ รมว.พัฒนาสังคมและความมั่นคงของมนุษย์ กล่าวว่า พรรคยังไม่มีอะไรเปลี่ยนแปลงตำแหน่งอะไร เมื่อถามย้ำว่า นายจุติยังอยู่ที่เดิมใช่หรือไม่ นายจุติ พร้อมพูดแซวว่า ยังไม่ตาย เอาแบบนี้ดีกว่า
ปชป.มั่นใจปรับครม. ไม่สะเทือนพรรค จุรินทร์ ย้ำ ไร้สัญญาณปรับ ครม.จากนายกฯ ขณะ คุณหญิงกัลยามั่นใจ อยู่ที่เดิม ด้าน ถาวร-จุติ ประสานเสียง ปชป.ไม่ปรับ ในงาน รมต.ปชป.เลี้ยง ส.ส.- อดีต ส.ส.
พรรคประชาธิปัตย์,ปรับครม.,ข่าวทั่วไป